钦定古今图书集成/明伦汇编/氏族典/第414卷 > 《廖用贤尚友录》 > 伍钝
## 钦定古今图书集成/明伦汇编/氏族典/第414卷 > 《廖用贤尚友录》 > 伍钝

按《万姓统谱》：“钝字文琏，鄞县人。自幼倜傥，好文史，才
识出群，富于词辨。人多劝之仕，尝欣然志于有为，因
其母陈氏不欲钝去左右，绝口不言仕进。志于奉养，
为事纤悉尽礼，凡百所为，皆禀命而行。母尝病危笃，
夜祷于北辰，请减己年增母寿。刲左右股肉煎汤药
以进，病寻愈。后母年八十有八，临终谓诸孙曰：‘吾儿
至孝，愿吾孙事之如吾儿之事吾也’。”文琏居丧，水浆
不入口者数日。庐墓三年，茹蔬寝苫，哀毁骨立，未尝
少懈。乡里无不称羡，称曰“伍孝子”云。